Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ GLOBOS NAMŲ TEIKIAMŲ SOCIALINIŲ PASLAUGŲ KAINŲ PATVIRTINIMO

Nr.

Prienai

Vadovaudamasi Lietuvos Respublikos vietos savivaldos įstatymo, 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“, Socialinę globą teikiančių darbuotojų darbo laiko sąnaudų normatyvais, patvirtintais Lietuvos Respublikos socialinės apsaugos ir darbo ministro 2006 m. lapkričio 30 d. įsakymu Nr. A1-317 „Dėl Socialinę globą teikiančių darbuotojų darbo laiko sąnaudų normatyvų patvirtinimo“, Akredituotų socialinių paslaugų teikimo reikalavimų aprašu, patvirtintu Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotų socialinių paslaugų teikimo reikalavimų patvirtinimo“, ir atsižvelgdama į Prienų globos namų 2025-02-06 raštą Nr. 01-103, Prienų rajono savivaldybės taryba nusprendžia:

1.	Patvirtinti Prienų globos namų teikiamų socialinės globos paslaugų kainas:

1.1. trumpalaikė socialinė globa:

1.1.1. senyvo amžiaus asmeniui, asmeniui su negalia – 1450 Eur/mėn.;

1.1.2. asmeniui su sunkia negalia – 1650 Eur/mėn.

1.2. ilgalaikė socialinė globa:

1.2.1. senyvo amžiaus asmeniui, asmeniui su negalia – 1450 Eur/mėn.;

1.2.2. asmeniui su sunkia negalia – 1650 Eur/mėn.

2. Patvirtinti Prienų globos namų teikiamos laikino atokvėpio paslaugos, teikiamos institucijoje, kainą – 55 Eur/para.

3. Pripažinti netekusiu galios Prienų rajono savivaldybės tarybos 2023 m. kovo 9 d. sprendimą Nr. T3-56 „Dėl Prienų globos namų teikiamų paslaugų kainų patvirtinimo“.

4. Nustatyti, kad šis sprendimas, išskyrus 2 punktą, įsigalioja 2025 m. balandžio 1 d.

5. Nustatyti, kad šio sprendimo 2 punktas įsigalioja 2025 m. kovo 1 d.

Savivaldybės meras